Nniminagghia

La nniminagghia (o anniminagghia o niminagghia) si tratta di na dumanna di quattru righi, tanti voti abbastanti vaga, di cui lu litturi o chiddu chi ricivi la dumanna, havi a pruvari a nzirtari la risposta giusta.  Pò èssiri anticchia schirzusa, ma nurmalmenti lu ndrizzu dâ dumanna è accussì vagu ca è assai difficili a nzirtarila; e sulu stu fattu cci basta p'èssiri nu passatempu divirtenti.  Si chiama indovinello pi talianu e riddle pi ngrisi.

Quarchi asempiu
(Li primi dui asempî ni vennu d'Arba Sicula, vulumi II).
Beddu vidiri
caru d'accattari
si llinchi di carni
e si lassa stari
Risposta:  L'aneddu

Parra ma nun havi lingua
Penza ma nun havi menti
E quannu è sulu sulu
parra e penza nenti
Risposta:  Lu libbru

Ie` na cosa 
longa e tisa
 ca mi strica
ntâ cammisa
Risposta: a cravatta

Aiu aiu
Jesù mia
Lassàtimi spugliàri
Cà vi fazzu arricriàri
Risposta: lu ficu d'Innia

Riddubbiu
Lu riddubbiu è quarchiccosa sìmili, ma è chiutostu comu nu rèbbusu pi cui cci nni voli na risposta anticchia superchiu di na palora.

P'asempiu:  
Vivu acqua pi nun aviri vinu,
ma si acqua avissi, vinu vivissi.
Risposta:  Lu mulinaru nun putìa travagghiari pirchì nun c'era acqua nnô  so mulinu.  Nun putennu travagghiari nun avìa li sordi pi cattarisi lu vinu.
(St'asempiu veni d'Arba Sicula, vulumi II)

Catigurìa:Folklori sicilianu